cyanic-selkie/wikianc huggingface dataset:
Hva sjøguttene synger
Teksten
7.Men hvis du siger nei at du ikke vil meg ha så kan du så men lade vær, for jeg vet en pike i Chikago hun er penere enn nogen pige her. Trallera mens vi står, trallera mens vi går trallera mens vi danser i det grønne. For jeg ved et pige i Chikago hun er penere enn nogen pige her.
Sindre Fossum Beyer
Sindre Beyer (født 1977) er daglig leder og partner i TRY Råd. Han er tidligere norsk politiker (Ap). Fra 4. oktober 2012 var han konstituert statssekretær ved statsministerens kontor. Fra oktober 2009 var han politisk rådgiver for statsminister Jens Stoltenberg, ved statsministerens kontor. Etter det var han kommunikasjonssjef i Arbeiderpartiets stortingsgruppe. Han var tidligere informasjonssjef i Arbeiderpartiet og kommunalpolitisk rådgiver i det samme partiet. Beyer har hatt lokale politiske verv for Arbeiderpartiet i Porsgrunn og Telemark.
Han er utdannet Sivilmarkedsfører fra BI og har masterutdannelse i PR-og informasjonsledelse.
21. serierunde i Tippeligaen 2009
21. serierunde i Tippeligaen 2009 startet med to kamper lørdag 15. august, én kamp klokken 16:00 og én kamp klokken 19:00. Runden fortsatte med fem kamper søndag 16. august, fire kamper klokken 18:00 og én kamp klokken 20:00. Runden ble avsluttet mandag 17. august klokken 19:00 med Viking mot Molde.
ESO 239-2
ESO 239-2, ESO 239-IG002 eller AM 2246-490 er en irregulært formet galakse som ligger rundt 550 millioner lysår unna jorden i stjernebildet Tranen. Den er mest sannsynlig et resultat av en kollisjon eller en lengre sammensmeltningsprosess mellom to galakseer, og den vil til slutt ende opp som en elliptisk galakse. Galaksen har lange og flokete tidevannshaler som omgir galaksekjernen.
Bergljot Larsson
Bergljot Larsson (født 1883, død 1968) var en norsk sykepleier, kjent for å ha stiftet Norsk Sykepleierforbund i 1912 der hun var formann/kvinne fra 1912 til 1935. Hun var også redaktør av tidsskriftet Sykepleien fra 1912 til 1947.
Hun var datter av Ludvig Gustav Larsson (1857–1911) og Hilma Kristiane Hansen (1860–1937) Faren var tegnelærer. Selv forble Bergljot ugift. Hennes bror Brynjulf Larsson (1881–1920) var billedkunstner.
Stephen Kim Sou-hwan
Stephen Kim Sou-hwan (김수환 født 8. mai 1922 i Tae Gu i Korea, død 16. februar 2009 i Seoul i Korea) var en av Den katolske kirkes kardinaler, og var tidligere erkebiskop av Seoul.
I 1966 utnevnte pave Paul VI ham til biskop av Masan. Han ble bispeviet av erkebiskop Antonio del Giudice, internuntius til Sør-Korea; medkonsekratorer var John Baptist Sye Bong-Kil, erkebiskop av Daegu {Taegu}, og John A. Choi Jae-seon, biskop av Busan {Pusan}.
I 1968 ble han utnevnt til erkebiskop av Seoul. Året etter ble han opptatt i kardinalskollegiet.
Episkopalgenealogi
Hans episkopalgenealogi er:
Theodor Dahls vei (Oslo)
Theodor Dahls vei (1–5; ingen partallsadresser) er en vei på Borgen i bydel Vestre Aker i Oslo. Den går som blindvei sørvestover fra Hartvig Halvorsens vei i området ved Diakonhjemmet.
Veien fikk navn i 1970 etter Theodor Dahl (1874–1944), som var forstander på Diakonhjemmet.
Millenniumskiftet
Millenniumskiftet (eller millennieskiftet ) er en betegnelse som ofte brukes i forbindelse med overgangen fra 1999 til 2000. Betegnelsen ble særlig brukt like før og etter overgangen til 2000.
Ordet springer ut ifra ordet millennium og kan i praksis brukes om overgangen til alle år med rundt 1000-tall.
Roald Karlsen
Roald Wold Karlsen (født 12. september 1935 i Vadsø, død 10. oktober 2002) var en norsk forfatter. Romanene hans har handling fra samiske miljø og andre miljø i Finnmark. Karlsen ble innstilt til Nordisk råds litteraturpris med romanen Biera Màhtte Bitis retrett.
Harald Stenvaag
Harald Stenvaag (født 5. mars 1953 i Ålesund) er en norsk sportsskytter.
Prestasjoner i OL
Sommer-OL 1984:
Sommer-OL 1988:
Sommer-OL 1992:
Sommer-OL 1996:
Sommer-OL 2000:
Sommer-OL 2004:
NTB Bilder og video
NTB Bilder og video (tidligere NTB scanpix og Scanpix) er et skandinavisk bildebyrå, og Norsk Telegrambyrå s bildearkiv.
NTB Bilder og video er Nordens største bildebyrå med et bildearkiv på over 300 millioner bilder, videoer og nyhetsgrafikker. Bildebasen inneholder bilder tilbake til 1900-tallet og fram til nyheter fra de siste timene. I tillegg selger NTB Bilder og video også bilder på vegne av flere bildebyråer over hele verden og har salgsrett på bildearkivene til VG og Aftenposten. Byrået bedriver egenproduksjon av nyheter på video, og har et filmarkiv som rommer mer enn 1 million timer film.
Historie
NTB Bilder og video ble dannet etter en fusjon mellom Scanfoto og fotodelen av NTB Pluss i 1999, under navnet Scanpix. I 2010 hadde Scanpix totalt femti medarbeidere og i tillegg et stort nettverk av frilansere og internasjonale samarbeidspartnere. Organisasjonen Scanpix opphørte i 2011 da virksomheten fusjonerte med NTB, og bildebyrået fikk navnet NTB scanpix.
I september 2020 annonserte Norsk Telegrambyrå at Scanpix-merkevaren legges ned og bildebyrået døpes om til NTB Bilder og video. Dermed ble alle NTBs tjenester samlet under ett navn.
Fredrik Steen
Fredrik Steen (født 26. oktober 1969 i Ulsteinvik), tidligere kjent som Fredrik Knutsen, er en norsk komiker, skuespiller og sanger. Han har tidligere vært programleder i NRK radio fra 1992–1995 og begynte som stand-up-komiker i Oslo i 1994. Steen har mer enn 2000 soloshow bak seg, og i 1997 skapte han revyfiguren «Hildegunn Moltubakk», først som radiofigur i NRKP1 - deretter til scenen. "Hildegunn" og taxi-svogeren "Leif-Per" (Ørjan Liavåg) turnerte hele Norge i fra 1998–2001 og fra 2006 - 2008, og showene er fremdeles en av Norges største revysuksesser, sett av mer enn 150 000 mennesker.
Steen har også medvirket i en rekke reklamefilmer, spillefilmer og tv-produksjoner. Stemmen hans blir hyppig brukt både i reklamesammenheng og i dubbing av animasjonsfilmer. Steen har blant annet hovedroller i animasjonsfilmene/-seriene Kurt blir grusom, Den lille redningsskøyta Elias, ''Pelle Politibil og Milly og Molly. Han har også lest kommentarer på flere dokumentarfilmer, både på NRK og TVNorge. I 2009 spilte han rollen som Olav den hellige (kong Olav Haraldson) i Herøyspelet Kongens Ring, og han hadde også rollen i 2010.'' I 2018 gjorde han stor suksess som sportskommentator i TV-serien «Match» på NRK 1. (Prod.selskapet Ape & Bjørn).
Steen er utdannet journalist fra Høgskulen i Volda, og jobbet som programleder og reporter i NRK P2, P3 og P1 fra 1992 - 1999. Fra 2002 - 2009 var han fast tilknyttet Regionavisa på Sunnmøre, som journalist og skribent. Han har også vært tilknyttet Sunnmørsposten som fast spaltist fra 2009 - 2012. I en årrekke var han også en del av det faste kåsørteamet i NRK P2.
Steen jobber i dag som frilansjournalist, samt med egne showproduksjoner og konserter.
Plaça de Toros Monumental
Plaça de Toros Monumental var en arena for tyrefekting i den katalanske byen Barcelona. Den ligger ved krysset Gran Via / Carrer Marina i distriktet Eixample.
Arenaen ble innviet den 12. april 1914 under navnet «El Sport». Den ble omdøpt til Monumental to år seinere. Monumental var den siste tyrefektingsarenaen av tre i Barcelona.
Etter en folkeavstemning vedtok det Katalanske parlamentet å forby tyrefekting 28. juli 2010. Den siste tyrefektingen på Monumental ble arrangert i 2011.
Arenaen brukes for tiden til musikkarrangementer, sportsbegivenheter, sirkusforestillinger og et tyrefektingsmuseum.
Tina Lie
Tina Caroline Lie (født 31. juli 1965 i Oslo) er en norsk låtskriver, tekstforfatter og produsent. Hun har siden 2000-tallet turnert med sitt band i Norge og i utlandet.
Tokerudbekken (Oslo)
Tokerudbekken er en gangvei på Stovner (bydel Stovner) i Oslo. Den begynner nær Ragnhild Schibbyes vei og følger Tokerudbekken sørvestover til Karen Platous vei.
Lindehålsmannen
Lindehålsmannen er en norsk novellefilm fra 1995 regissert av Kjetil Hervik. Hovedrollene spilles av Eivind Moi Eikje og Jon Eikemo.
Åtteåringen Bjørn blir sendt av gårde for å levere julemat til en einstøing som bor i pakt med naturen, langt fra folk. Han er samtidig skeptisk siden det har gått rykter om at barn som besøker ham aldri vender tilbake. For gutten blir det et møte som snur opp ned på livets verdier.
Den ble vist på NRK1 i 1998.
Filmen ble tildelt 650 000 i produksjonsstøtte fra Norsk filminstitutt. Den ble innspilt i Ryfylke i desember 1994 og hadde premiere i 1995.
Filmmusikk
Den norske visegruppen Vamp komponerte og fremførte sangen Lindehålsma'en til bruk i filmen. Teksten til sangen er skrevet av lyrikeren Kolbein Falkeid. Sangen var spor 4 på CD-platen 13 humler, som ble utgitt i 1996.
Mörskom
Mörskom (finsk: Myrskylä) er en kommune i landskapet Nyland i Finland. Kommunen har en befolkning på 2 033 og et areal på 206,38 km², hvorav 200,62 km² er land. Mörskom grenser til kommunene Askola, Pukkila, Orimattila, Lappträsk, Lovisa og Borgå.
Mörskom er en tospråklig kommune med finsk som majoritetsspråk (87,7 %) og svensk som minoritetsspråk (11 %).
Fairbanks
Fairbanks er en by i Fairbanks North Star Borough i de sentrale delene av den amerikanske delstaten Alaska. Det er Alaskas nest største by, med en befolkning på 31 535 (2010).
Fairbanks har et areal på 84,6 kvadratkilometer, og ligger på begge sider av Chena-elva. Den ligger på 64,5° nord, som er på omtrent samme breddegrad som Mosjøen i Nordland.
Stormbreaker
Stormbreaker er en film fra 2006,filmen er basert på Stormbreaker, den første romanen i Alex Rider-serien. Nykommeren Alex Pettyfer har hovedrollen som tenåringsspion, sammen med bemerkelsesverdige skuespillere som Mickey Rourke og Ewan McGregor.
Josefin
Teksten
1.Det var en gång en flicka som hette Josefin Josefin-fin-fin, Jose-jose-josefin. Det enda som hon ägde var en gammal symaskin symaskin-skin-skin, syma-ma-ma-maskin.
Stormbreaker
Filmen hadde norgespremiere den 13. oktober 2006. I Storbritannia ble filmen godt mottatt både av kritikerne og publikum, og allerede er det lagt planer om å filmatisere resten av Alex Rider-romanene.
Fairbanks
Fairbanks er den nordlige endestasjonen for Alaska Railroad. Byen har daglig togforbindelse til Anchorage i sommerhalvåret, og én gang i uken i vinterhalvåret (pr. 2015). Like sørvest for sentrum ligger Fairbanks internasjonale lufthavn. Militærbasen Fort Wainwright og flybasen Eielson Air Force Base ble begge bygget under andre verdenskrig.
Josefin
Teksten
2.Hon hadde och en festmann, som hette Jonatan Jonatan-tan-tan, Jona-Jona-Jonatan. Och hon var inte vacker men han var likadan likadan dan dan, lika lika likadan.
3.Han hadde och en skuta som ut på bøljan for bøljan for for for, uppå uppå bøljan for. Den hadde han fått ærvat ut av sin kjæra mor kjær mor mor mor, kjæra rara rara mor.
Stormbreaker
Handling
Alex Rider (Alex Pettyfer) er en fjorten år gammel gutt som bor hos onkelen sin, Ian Rider (Ewan McGregor), som arbeider i en bank. En dag får Alex dårlige nyheter, onkelen har dødd under mystiske omstendigheter. Alex oppdager at Ian Rider faktisk var spion, og arbeidet for MI6, og at han ble myrdet av den berømte leiemorderen Yassen Gregorovich (Damian Lewis). Han blir dermed rekruttert av sin onkels tidligere arbeidsgivere, Alan Blunt (Bill Nighy) og Tulip Jones (Sophie Okonedo). Alex innser etterhvert at onkelen faktisk har oppdratt ham som spion, og han drar avsted på sitt første oppdrag for og drepe skurken, bevæpnet med en mengde dingser fra Smithers (Stephen Fry).
Milliardæren Darrius Sayle (Mickey Rourke) donerer en gratis mega-datamaskin med kodenavn Stormbreaker til alle skoler i Storbritannia. MI6 er nysgjerrige på hvorfor han opptrer så mistenkelig gavmild, og sender Alex, forkledt som en vinner av en konkurranse, for å undersøke.
Josefin
Teksten
4.Så sende han et brev til sin kjære Josefin Josefin-fin-fin, Jose-Jose-Josefin. Og ba henne att segla med sin kjære symaskin symaskin-skin-skin, syma-ma-ma-ma-maskin.
Stormbreaker
Handling
Når han ankommer møter han sjefen selv, Sayle, og hans to medsammensvorne, Mr Glis (Andy Serkis) og Nadia Vole (Missi Pyle), og han får se Stormbreaker i gang. Alex, som fortsatt har problemer med å forstå hva som hender med ham, sniker seg ut av soverommet sitt om natten for å se på en leveranse av mystiske konteinere til Sayles hovedkvarter. I mellomtiden stjeler Nadia Vole Alex' telefon og sporer SIM-kortet til huset hans i London. Hun reiser dit og oppdager hans virkelige identitet. Mens hun er i huset til Alex, starter hun en slåsskamp mot Alex' hushjelp og verge, Jack Starbright (Alicia Silverstone). Jack vinner kampen ved hjelp av en fisk, og etterlater seg Nadia da hun rømmer.
Josefin
Teksten
6.Da sade Jonatan: Du jag tror vi sitter fast sitter fast fast fast, sitter sitter sitter fast. Vi måste lasta av något utav vår ballast, vår ballast last last, vår balla-la-la-la-last.
7.Ballasten ja det var jo den kjæra symaskin symaskin-skin-skin, syma-ma-ma-ma-maskin. Och efteråt han kasta ut sin kjæra Josefin Josefin-fin-fin, Jose-Jose-Josefin.
Agnosi
Agnosi er et sykdomstegn som innebærer svikt i evnen til å tolke sanseinntrykk; som kan opptre ved f.eks. demens eller hjerneskade/sykdom.
Matchskyting
En halvmatch består av halvparten så mange skudd i hver enkelt stilling. Denne øvelsen er den nåværende offisielle OL-øvelsen for matchskyting for både kvinner og menn, junior og senior.
I internasjonale konkurranser skyter man først en innledende kvalifikasjons-halvmatch, hvor en gruppe av de kommer videre til den innledende halvmatchen, hvor de åtte beste går videre til finalen, hvor vinneren blir avgjort.
Begge øvelsene er i Norge underlagt Norges Skytterforbund.
Janet Cooke
Janet Cooke (født 23. juli 1954 i Ohio) er en amerikansk journalist som arbeidet for The Washington Post. Hun ble kjent da hun i 1981 vant Pulitzerprisen for en historie som siden skulle vise seg å være fabrikkert. Saken hun skrev, «Jimmy’s World», omtalte en åtte år gammel heroinavhengig gutt. I 1981 vant hun Pulitzerprisen for artikkelen. Etter avsløringen av at historien var fabrikkert, sa hun opp stillingen og leverte tilbake prisen.
I 2020 kom boka med et omfangsrikt portrettintervju av henne, Janet's World - The Inside Story of Washington Post Pulitzer Fabulist Janet Cooke, av Mike Sager.
Lamar Hunt
Lamar Hunt (født 2. august 1932 i El Dorado i Arkansas, død 13. desember 2006 i Dallas i Texas) var en amerikansk forretningsmann som er mest kjent for sitt arbeid innen amerikansk fotball, fotball og tennis i USA.
Ben Bernie
Bernie begynte å spille fiolin som tenåring og gjorde flere opptredener innenfor vaudeville, men han oppnådde liten suksess inntil 1922 da han sluttet seg til sitt første store orkester. Senere fikk han sitt eget band, The Lads, som han opptrådte sammen med utover 1920-tallet, blant annet sammen med pianist Oscar Levant og flere andre kjente musikere. Han gjennomførte flere turneer i USA og Europa. Bernie var en frimurer og hadde en stjerne på Hollywood Walk of Fame. Ben Bernie var kjent for alltid å ha en sigar i hånden og det ble spekulert i om dette kan ha fremskyndet hans død i oktober 1943, da han var 52 år gammel.
Lamar Hunt
Han var en av grunnleggerne av American Football League (AFL) og Major League Soccer (MLS) samt forgjengeren til MLS, North American Soccer League (NASL) samt World Championship Tennis. Han var også grunnlegger og eier av Kansas City Chiefs i National Football League (NFL), Kansas City Wizards i MLS og eide også to andre lag i MLS da han døde, Columbus Crew og FC Dallas. I Kansas City spilte Hunt også en rolle i å opprette fornøyelsesparkene Worlds of Fun og Oceans of Fun.
U.S. Open Cup, den eldste eksisterende fotballturneringen i USA som ble stiftet i 1914, er oppkalt etter Hunt for hans arbeid som pådriver for idretten i USA. Han ble innlemmet i Pro Football Hall of Fame i 1972, i National Soccer Hall of Fame i 1982 og i International Tennis Hall of Fame i 1993. National Soccer Hall of Fame Tildelte også Hunt en Medal of Honor i 1999 som kun har blitt utdelt tre ganger per 2022. Han var gift med sin andre kone Norma i 42 år og hadde fire barn, Sharron, Lamar Jr., Daniel og Clark Hunt.
Tidlig liv
Hunt ble født i El Dorado i Arkansas til oljebaronen H.L. Hunt og var lillebror til Nelson Bunker Hunt og William Herbert Hunt. Lamar vokste opp i Dallas i Texas. Han gikk på Culver Military Academy og ble uteksaminert fra The Hill School i Pennsylvania i 1951 og Southern Methodist University i Dallas i 1956 med en bachelorgrad i geologi. Hunt spilte amerikansk fotball i college, men tilbrakte mesteparten av tiden på benken. Hans interesse for idrett var derimot stor både gjennom college og barndommen.
Stiftelsen av American Football League
Hunt brukte arven sin på å søke om et lag i National Football League, men fikk avslag. I 1959 var amerikansk fotball på profesjonelt nivå i USA langt mindre populært enn Major League Baseball, og flere av lederne i NFL var bekymret for å gå for fort frem med tanke på utvidelse. Hunt forsøkte også å kjøpe Chicago Cardinals i 1959 med planer om å flytte laget til Dallas, men fikk igjen avslag.
Hunte svarte med å ta kontakt med flere andre forretningsmenn som heller ikke hadde klart å sikre seg lag i NFL, inkludert K.S. "Bud" Adams i Houston, med planer om å stifte en ny liga. I august 1959 ble American Football League. De åtte grunnleggerne av lagene i AFL ble referert til som «Foolish Club». Hunts ultimate mål var å vokse idretten i Texas samt å skaffe et lag i NFL for Hunt-familien. Hunt stiftet Dallas Texans og ansatte den fremtidige hall of fameren Hank Stram som lagets første hovedtrener.
Eierskap og sammenslåing med NFL
Umiddelbart etter at AFL ble stiftet og et lag ble plasser i Dallas valgte NFL å introdusere ett eget lag i Dallas, Dallas Cowboys. Til tross for at Dallas Texans var et av de mest vellykkede lagene i AFL hadde de problemer med å trekke publikum da de måtte konkurrere med Cowboys.
Norskøyane
Norskøyane er to små øyer som utgjør den østlige halvdelen av øygruppen Nordvestøyane – beliggende ved nordvest-pynten av Spitsbergen, Svalbard. Øygruppen ligger helt nord i Albert I Land. De to vestligere øyene som inngår i Nordvestøyane er Fuglesongen og Klovningen, mens vi i sørvest finenr Fugløya på andre siden av det 5 x 5 km store Fair-Haven – som alle øyene omkranser. Om lag 5-10 km lengre øst er muningen av Raudfjorden.
Lamar Hunt
Eierskap og sammenslåing med NFL
Innen slutten av 1962-sesongen hadde Hunt konkludert at Dallas ikke var stort nok for to lag og begynte å leke med tanken på å flytte laget. En av de potensielle byene var Kansas City ettersom at Hunt ville ha en by som han enkelt kunne pendle til fra Dallas. For å overbevise Hunt til å flytte laget til Kansas City lovet borgermesteren H. Roe Bartle 25 000 tilskuere per kamp: Hunt gikk eventuelt med på å flytte laget og i 1963 byttet Dallas Texans navn til Kansas City Chiefs.
Norskøyane
Det er totalt ferdselsforbud på øya Ytre Norskøya, på grunn av kulturminnene.
Lamar Hunt
Eierskap og sammenslåing med NFL
I 1966 ble NFL og AFL enige om en sammenslåingen samt at det skulle spilles en tittelkamp mellom de to ligaene etter den sesongen. I et brev til NFLs kommissær Pete Rozelle 25. juli 1966 skrev Hunt, «I have kiddingly called it the 'Super Bowl,' which obviously can be improved upon.» Hunt sa senere at navnet trolig kom til ham fordi ungene hans hadde et leketøy som het Super Ball. Selv om ligaens eiere valgte å kalle kampen for «AFL-NFL Championship Game» tok mediene umiddelbart i bruk Hunts «Super Bowl», som ble offisielt med den tredje kampen, hvor AFLs New York Jets slo NFLs Baltimore Colts.
Norskøyane
Øyene som utgjør Norskøyane er:
Lamar Hunt
Eierskap og sammenslåing med NFL
Selv om tilskuertallene for Chiefs de to første sesongene ikke nådde nivåene Bartle hadde lovet var de oppe i 37 000 per kamp innen 1966. Innen 1969 var de oppe i 51 000. Chiefs vant ligatittelen for første gang i 1966 (de vant den tidligere som Dallas Texans) og nådde det første Super Bowl hvor de tapte mot Green Bay Packers. Chiefs fortsatte suksessen ut 1960-årene og vant både AFL-tittelen og Super Bowl IV i 1970 over storfavorittene Minnesota Vikings.
Norskøyane
Øyene er en del av Nordvest-Spitsbergen nasjonalpark. Området ble kartlagt og fikk sitt navn under Den norske Nordhavsekspedisjon 1876–78, hvor professor Georg Ossian Sars var med. Den fangstekspedisjonen til Tromsø-kjøpmannen Martin Hoff Ekroll i 1894–95 kom så langt som til Norskøyane før den måtte snu i april 1895.
Lamar Hunt
Eierskap og sammenslåing med NFL
Hunt insisterte på at han skulle oppføres som grunnlegger istedenfor eier av Chiefs ut livet.
NASL: eierskap og kamp med NFL
I 1967 assisterte Hunt i promoteringen av fotball i USA. Hunt ble interessert i idretten i 1962 da han ble med sin fremtidige kone Norma til en Shamrock Rovers-kamp i Dublin i Irland. I 1966 var han i tribunene for verdensmesterkspaet i fotball i England, og var tilskuer i ni av de neste 11 verdensmesterskapene.
I 1967 stiftet Hunt Dallas Tornado, et medlem av United Soccer Association. I 1968 ble ligaen slått sammen med National Professional Soccer League og ble til North American Soccer League. Hunt var en aktiv pådriver for idretten og Dallas Tornado vant ligatittelen i 1971 og kom på andreplass i 1973.
Eierne i NFL var ikke fornøyde med hvor involvert Hunt var i fotball. NFL forsøkte å presse gjennom regler som ikke tillot noen av eierne i NFL å eie lag i andre idretter, noe som endte med at NASL vant en anti-trustsak mot NFL. Lamar Hunt var en av de som tjente best på dette.
Etter 15 sesonger og flere millioner i tap valgte Hunt og Bill McNutt, partneren hans i Dallas Tornado, å slå laget sammen med Tampa Bay Rowdies mens de beholdt en minoritetsandel i laget. To år senere solgte de, og hovedeieren George Strawbrige, laget til lokale investorer. Dette markerte slutten på Hunts arbeid med NASL, ett år før ligaen ble nedlagt.
Major League Soccer
Hunt returnerte til fotball som en av de originale eierne av Major League Soccer som debuterte i 1996. Han eide originalt to lag:Columbus Crew og Kansas City Wizards (nå Sporting Kansas City). I 1999 finansierte Hunt byggingen av stadionet nå kjent som Mapfre Stadium, det andre, og første siden 1913, av flere stadioner bygget spesifikt for fotball i USA. I 2003 kjøpte Hunt opp et tredje lag, Dallas Burn (nå FC Dallas), etter å ha annonsert at han skulle delvis finansiere byggingen av lagets egne stadion for fotball. Den 31. august 2006 solgte Hunt Wizards til en eiergruppe ledet av grunnleggerne av Cerner Corporation Neal Patterson og Cliff Illig.
Tennis
I 1968 var Hunt en av grunnleggerne av World Championship Tennis som markerte begynnelsen på Open-æraen i tennis. Han ble innlemmet i International Tennis Hall of Fame i 1993.
Fornøyelsesparker og huler
Hunt grunnla to fornøyelsesparker i Kansas City: Worlds of Fun og Oceans of Fun, som ble åpnet i henholdsvis 1973 og 1982. De to parkene var knyttet til et industriområde ved Missourielven i Clay County i Missouri som Hunt utviklet.
Like sør for fornøyelsesparkene ligger SubTropolis, en menneskeskapt kalksteinhule på 5,06 millioner kvadratmeter som påstås å være World's Largest Underground Business Complex (TM). Hunts omfattende forretningsforetak i Clay County førte til at Chiefs arrangerte lagets treningsleirer ved William Jewell College i Liberty i Missouri frem til 1991.
Hunt Brothers Silver
På 70-tallet og inn i begynnelsen av 1980-tallet forsøkte brødrene Nelson Bunker Hunt og William Herbert Hunt å ta over sølvmarkedet. De begynte å kjøpe opp sølv tidlig på 1970-tallet. Innen slutten av 1979 eide de en tredjedel av sølvmarkedet, som førte til at prisene gikk opp fra $11 per unse i september 1979 til $50 per unse i januar 1980. I løpet av de siste åtte månedene av 1979 tjente brødrene mellom $2 og $4 milliarder. Den 27. mars 1980, en dato senere kjent som Silver Thursday, kollapset prisene. I september 1988 gikk brødrene konkurs.
Privatliv
Lamar Hunt hadde to brødre, Nelson Bunker og William Herbert. Halvsøsteren Swanee Hunt var en ambassadør til Østerrike.
I 1964 giftet han seg for andre gang, med læreren Norma Lynn Knobel, som han forble gift med frem til han døde. De fikk to sønner, Clark og Daniel. Norma Hunt var i tribunen for hvert eneste Super Bowl.
Død og arv
Lamar Hunt døde 13. desember 2006 på Presbyterian Hospital i Dallas av komplikasjoner relatert til prostatakreft. Jerry Jones, eier av Dallas Cowboys, beskrev Hunt som «a founder of the NFL as we know it today,» og la til at «He's been an inspiration for me.» Dan Rooney, styreleder av Pittsburgh Steelers, sa: «Lamar Hunt was one of the most influential owners in professional football over the past 40-plus years, He was instrumental in the formation of the American Football League and in the AFL-NFL merger, which helped the National Football League grow into America's passion.» Kansas Citys borgermester Kay Waldo Barnes ba om flagging på halv stang torsdagen og fredagen etter Hunts død.
Surbiton
Surbiton er en forstad innenfor distriktet Kingston upon Thames i sørvestlige London. Det ligger ved siden av elven Themsen, i under av 18 km sørvest for sentrale London.
Mette Fossum
Hun har tidligere vært kommunikasjonssjef i Nærings- og handelsdepartementet. Fossum har også tidligere jobbet som nyhetsanker og utviklingssjef for aktualitet i TVNorge, og var i flere år politisk reporter i TV 2. Fossum har jobbet som nyhetsanker i Aktuelt, TVNorges nyheter. Hun har også jobbet som politisk reporter i TV 2, og programleder for politisk debatt på TVNorge.
Hun er blant annet utdannet ved Journalisthøgskolen i Oslo, Universitetet i Oslo og Harvard Business School.
Mette Fossum er fra Grue i Hedmark og er datter av tidligere stortingsrepresentant Grethe G. Fossum.
Engelsk 1. divisjon 1910–11
'''Engelsk 1. divisjon 1910–11''' var den 23. sesongen i Football League. Manchester United ble ligamester for andre gang.
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1910–11:
Eidsberg-sangen
«Eidsberg-sangen», eller «Eidsberg-bygden», er en sang som skildrer Eidsbergs natur og landskap. Den er originalt skrevet og komponert av Johannes Raanaas, som nærmest en «nasjonalsang» for bygda. Det er blitt laget minst to forskjellige utkast til melodi, et av Raanaas (antakeligvis også et av Erling Bøe, hvis ikke dette er det samme som Raanaas, eller laget i samarbeid mellom de to) og et av Olaf Funderud. Teksten er for det aller, aller meste det samme, men det finnes også her minst to forskjellige versjoner, selv om likheten mellom de to er slående.
Går man en del år bakover i tid, finner man at sangen ble brukt oftere, i dag derimot er den nær sagt ubrukt og lite kjent, også for eidsberginger.
ESO 286-19
ESO 286-19, ESO 286-IG019 eller AM 2055-425 er en irregulært formet galakse som ligger rundt 600 millioner lysår unna jorden i stjernebildet Mikroskopet. Den er sammensatt av det som før var to skivegalakser som nå er midt i en kollisjon. Restgalaksen gikk gjennom en periode av eksplosiv stjernedannelse som tok slutt for rundt åtte millioner år siden. ESO 286-19 har to tidevannshaler, en lang og en kort. Slike haler er unike tegn på en kollisjon mellom galakser, og kan være til stede lenge etter at galaksene har smeltet sammen. ESO 286-19 er en eksepsjonelt lys kilde for infrarød stråling.
Per Frisch
Per Frisch (født 29. november 1951) er en norsk skuespiller. Han er tilknyttet Nationaltheatret.
Han har også bidratt til dubbing av flere tegnefilmer og -serier, samt lest inn lydbøker. Han ble nominert til Amandaprisen 2016 i klassen beste mannlige birolle for Pyromanen.
Stanley Milgram
Stanley Milgram (født 15. august 1933, død 20. desember 1984) var en amerikansk psykolog. Han er særlig kjent for å ha gjennomført Milgram-eksperimentet, som undersøkte menneskers lydighet overfor autoriteter.
Liv og virke
Stanley Milgram ble født og oppvokst i en jødisk familie i New York. Han startet sin akademiske karriere ved å studere statsvitenskap ved Queen’s College. Etter å ha fått en interesse for psykologi søkte han seg inn på doktorgradsløpet i sosialpsykologi ved Harvard University. Hans søknad ble først avslått, men etter å ha tatt seks emner innen psykologi i løpet av sommeren 1954 kom han inn på studiet.
Milgrams doktorgradsavhandling ved Harvard omhandlet kulturelle forskjeller knyttet til konformitet. Den anerkjente psykologen Gordon Allport var Milgrams mentor under arbeidet. Etter å ha hentet data fra Norge og Frankrike konkluderte han i avhandlingen med at konformitet virker sterkere i mer homogene samfunn, som Norge, enn i mer heterogene samfunn, som Frankrike.
Høsten 1960 begynte Milgram som assistant professor (universitetslektor) ved Yale University. Milgrams jødiske bakgrunn bidro til at han hadde en interesse for menneskers lydighet overfor autoriteter. Han ønsket å forklare hvordan autoriteter kan få mennesker til å godta og utføre grusomme handlinger, som var svært aktuelt etter Det tredje rikets handlinger under den andre verdenskrig. Milgrams funn har bidratt til å forklare hvordan tusenvis av vanlige menn ansikt til ansikt med ofrene kunne drepe talløse uskyldige menn, kvinner og barn.
I 1961 startet arbeid med Milgram-eksperimentet, og han startet å publiserte resultatene mellom 1963 og 1965. Eksperimentet fikk svært mye kritikk knyttet til forskningsetikk. Det ble blant annet kritisert for å ha lurt deltagerne, og for at forskningsdesignet gjorde at deltakerne i eksperimentet ble påført psykisk stress som kunne påvirke dem etter eksperimentet var ferdig. Milgram hevdet på sin side at den grundige debriefingen etter at eksperimentet var ferdig fjernet varige psykiske mén hos deltagerne. Kontroversen rundt eksperimentet førte til hans søknad til American Psychological Association ble utsatt. Først etter at eksperimentet hadde blitt undersøkt for mulige brudd på forskningsetikk, ble han innlemmet i foreningen i 1963.
Fra 1963 til 1967 var Milgram ansatt ved Harvard University. Kontroversene rundt Milgram-eksperimentet bidro til at han ikke fikk fornyet kontrakt ved Harvard, og i 1967 godtok han en stilling som professor ved City University of New York. Her arbeidet han frem til sin død.
Død
Stanley Milgram døde den 20. desember 1984 av sitt femte hjerteinfarkt.
Udmurtia
Udmurtia er en republikk i den russiske føderasjonen beliggende ved Uralfjellene 1325 km øst for Moskva.
Naiv.Super.
Naiv.Super. er en roman av Erlend Loe fra 1996. Det er hans andre roman, etter Tatt av kvinnen. Boken regnes som Loes gjennombruddsroman, og handler om voksnes trang til å beholde «barnet i seg» og å kunne gjøre som man vil fremfor «typiske voksenting».
Romanen gir et sentralt bilde av voksengenerasjonen (voksne født på 70-tallet) med deres store problemer i perioden ca. 1990 til 1996 og regnes som en kommentar til etterkrigsgenerasjonen (1945-1995) med vekt på sosialdemokratisk fellesskapsånd og 1968-generasjonen med skråsikker handlekraft.
Naiv.Super. kom på 22.-plass i en Dagbladet-serie sommeren 2006 om de 25 beste romanene fra de siste 25 årene. Romanen er oversatt til mer enn 30 språk, deriblant svensk, dansk, engelsk, tysk og russisk.
Handling
Naiv.Super. handler om den 25 år gamle jeg-personens frustrasjon over livet. Han har over lengre tid følt at verden er et truende og meningsløst sted å tilbringe livet. Hans verden knuses da han taper en krokketkamp mot sin bror ved et besøk hos foreldrene. Krokkettapet fører til at han møter veggen. Han slutter på universitetet, selger det meste han har og flytter inn i brorens leilighet, som han får låne mens broren er ute og reiser i et par måneder. Som «betaling» skal han videresende fakser som kommer inn til broren, til et faksnummer han har fått oppgitt. Han husker ikke hvor broren befinner seg, men tror kanskje det er Afrika. Etter hvert finner han ut at han er i Amerika.
I leiligheten fordriver han tiden med å lese og filosofere rundt tidens relativitet. Han skriver også lister, blant annet over ting han har og ikke har. Han kjøper dessuten et bankebrett fra Brio som han finner en slags terapi i å banke på. Ellers lengter han etter en kjæreste og lurer på hvorfor han ikke har en. Midt oppi dette prøver han å finne seg selv og forstå verden.
I barnehagen i bakgården der brorens leilighet ligger, blir jeg-personen kjent med Børre, en liten gutt som liker sykkelen hans og bor i samme blokk. Han får seg en kjæreste som heter Lise.
Marius Borg Høiby
Marius Borg Høiby (født 13. januar 1997) er sønn av kronprinsesse Mette-Marit av Norge og Morten Borg.
Liv og virke
Marius Borg Høiby er en del av Mette-Marits familie og Morten Borgs familie. Foreldrene hadde et kort forhold i 1996, men gikk tidlig fra hverandre og han bodde fra fødselen med moren i Oslo. Etter årtusenskiftet flyttet han med moren inn i en leilighet i Ullevålsveien med stefaren, og senere til Skaugum i Asker, samtidig som han tilbragte helger med faren Morten i Oslo. Da Mette-Marit ble kjent som kjæreste med Haakon ble han gjerne omtalt i media som «Lille Marius». Han fikk etterhvert to yngre halvsøsken på morens side (Ingrid Alexandra og Sverre Magnus) og en yngre halvbror på farens side, født i 2005. Han var elev ved Wang videregående skole i Oslo. Marius er sju år eldre enn sin halvsøster og åtte år eldre enn halvbrødrene på både morens og farens side. Han er ikke en del av det norske kongehuset, og heller ikke av arverekken til den norske tronen. Mette-Marit har uttalt at «Marius ble et symbol på det uvanlige valget vi gjorde da vi giftet oss, samtidig skal han ikke bære offentlige plikter som sine søsken. Han skal ikke ha en offentlig rolle og er ikke en offentlig person».
Han ble konfirmert søndag 2. september 2012 i Asker kirke.
Lofthus (Oslo)
Lofthus er et villastrøk i Oslo beliggende rundt, men særlig øst for Damveien i nåværende bydel Nordre Aker (tidl Bydel Grefsen-Kjelsås (1988–2003)). Det grenser til Disen i sør, Nordre Åsen og Storo i vest, Grefsen og Grefsenåsen i nord og nordøst, og Årvoll i øst. Bommen og snuplassen ved Lofthusveien 48 danner den nåværende grensa mot nabobydelen Bjerke.
Strøket har fått sitt navn etter Lofthus i Hardanger. Lofthus i ble 1880-årene reist av Christian Schou på den tidligere husmannsplassen Disenstuen. Eiendommen Lofthus ble utparsellert i 1934, og deretter på 1990-tallet. Hovedbygningen tilhørte frem til 1999 Evangelisk Orientmisjon, hvor blant andre Lofthus misjonshjem holdt til. Eiendommen er nå i privat eie.
Utsikten mot bysentrum, nærheten både til Marka og sentrale områder av byen har gjort boligprisveksten særlig stor på Lofthus. Lokalavisen dittOslo kunne i mars 2012 meddele at en villa i Damveien ble lagt ut for salg med en prisantydning på nesten 15 millioner kroner (vel å merke med feil angivelse av strøket).
Gauhati Zoo
Gauhati Zoo er en dyrepark i India.
Den 19. desember 2007 ble en 50-år gammel mann, Jayaprakash Bezbaruah, drept av to tigre når han skulle ta et nærbilde av dyrene. Tigrene fikk tak i armen som han stakk innenfor buret og rev den løs ved skulderen. Bezbaruah ble umiddelbart fraktet til et sykehus, men døde som følge av blodtap.
Elisabeth von Dyck
Elisabeth von Dyck (født 1951, død 4. mai 1979 i Nürnberg) var trolig medlem av den venstreekstreme terrororganisasjonen RAF.
Damaskus (guvernement)
Damaskus (arabisk: Dimašq) er et guvernement i det sørvestre Syria. Det består kun av hovedstaden Damaskus og forstaden Yarmouk.
Elisabeth von Dyck
I 1975 ble det utstedt arrestordre på Dyck for våpensmugling fra Sveits til Tyskland. Etter seks måneders varetektsfengsel i Köln ble hun løslatt. Sommeren 1977 ble det på nytt utstedt arrestordre på henne for støtte til en terrororganisasjon. Nederlandsk politi forsøkte 22. september 1977 å arrestere Dyck og Knut Folkerts. Folkerts skjøt politibetjenten og Dyck klarte å flykte.
Wilhelm Matthias Naeff
Wilhelm Matthias Naeff (født 19. februar 1802 i Altstätten, Sankt Gallen i Sveits, død 21. januar 1881 i Muri bei Bern) var en sveitsisk politiker. Han ble etter grunnleggelsen forbundsrepublikken i 1848, medlem av landets første regjering. I 1853 var han forbundsrådets president.
Elisabeth von Dyck
Vitnet Monika von Seckendorff uttalte 26. oktober 1997 under rettssaken mot Monika Haas at hun etter bortføringen av Hanns-Martin Schleyer i 1977 hadde bodd i et lite hus i Bagdad sammen med Friederike Krabbe og Elisabeth von Dyck. Elisabeth von Dyck var også aktiv i Sozialistisches Patientenkollektiv og Komitee gegen Folter.
Wilhelm Matthias Naeff
Naeff var sønn av en innflytelsesrik kjøpmann og studerte juss i Heidelberg i Tyskland. Tilbake i Sveits ble han 1828 valgt inn i den kantonale regjeringen i Sankt Gallen. I 1848 ble Naeff valgt inn i forbundsrådet, der han satt som medlem i sammenhengende 27 år. Wilhelm Naeff mistet etterhvert politisk innflytelse, og han overlevde ulike gjenvalg kun med et svakt flertall. Den 31. desember 1875 trakk Naeff seg fra alle sine posisjoner. Han huskes blant annet for sin innsats for det sveitsiske postvesen.
Myklerud skole
Myklerud skole er en barneskole beliggende like ved Gjøfjell kapell på Fagerstrand i Nesodden kommune, Akershus. Skolen har i overkant av 250 elever, og dagens lokaler stod ferdige i 1974.
Elisabeth von Dyck
Den 4. mai 1979 ble Dyck skutt av politiet under et forsøk på arrestasjon i en leilighet i Stephanstraße 40 i Nürnberg, som en tid hadde vært under overvåkning. Politiet oppgav at hun hadde forsøkt å gripe til våpen.
Idéroman
En idéroman er en betegnelse som dels brukes om en roman der en forfatter har et klart budskap som fremføres enten eksplisitt eller implisitt i handlingen, eller et verk på romanform som speiler flere idéer som brytes i en bestemt tidsepoke. En idéroman av den første typen, hvor budskapet blir entydig framstilt og er et hovedpoeng i verket kalles gjerne tendensroman.
Idéromaner av typen med et entydig budskap (tendensromaner] går nok lengre tilbake, men ble vanlige under realismen og naturalismen med eksempler som Amalie Skrams Hellemyrsfolket og Christian Kroghs Albertine. I nyere tid kan en i norsk litteratur spesielt peke på feminismen og ML-bevegelsens antiimperialisme og antikapitalisme som idéretninger som har benyttet seg av romanformen for å vinne fram med sitt budskap. Et vanlig virkemiddel  i idéromaner er satire. Spesielt romaner hvor politisk satire er framtredende kan gjerne karakteriseres som idéromaner. Også romaner hvor det ikke er noe entydig budskap, men hvor ulike ideologiske, politiske eller religiøse syn spiller en viktig rolle i handlingen kan karakteriseres som  idéromaner. Et eksempel på den siste kategorien er Aldous Huxleys Kontrapunkt.
Damaskus (guvernement)
Ved folketellingen i 2004 hadde guvernementet 1,552,161 innbyggere, Hver husholdning hadde gjennomsnittlig 4,5 medlemmer, et tall som er det laveste blant Syrias 14 guvernementer I 2010 ble befolkningen estimert til 1,733,000 personer.
Ladislav Troják
Ladislav Troják (født 15. juni 1914 i Košice, død 8. november 1948 i Den engelske kanal) var en tsjekkoslovakisk ishockeyspiller som deltok i de olympiske vinterleker 1948 i St. Moritz.
Troják vant en olympisk sølvmedalje i ishockey under vinter-OL 1948 i St. Moritz. Han var med på det tsjekkoslovakiske laget som kom på andreplass i turneringen bak Canada
Ishockeyturneringen ble avviklet som en enkeltserie med ni lag, der alle lagene møttes en gang. Både Tsjekkoslovakia og Canada vant sju kamper og spilte en uavgjort. Kampen mellom Tsjekkoslovakia og Canada endte 0-0 og begge lagene fikk 15 poeng. Canada vant serien på bedre målforskjell, +64 mål 69-5 mot Tsjekkoslovakias + 62 mål 80-18. Han spilte 75 landskamper og scoret 37 mål for tsjekkoslovakias herrelandslag i ishockey.
Troják omkom i en flyulykke 1948. Flyet mellom Paris og London med spillere på tsjekkoslovakias herrelandslag i ishockey krasjet i Den engelske kanal.
Tokerudberget (Oslo)
Tokerudberget (1–41, 2–24) er en vei på Stovner (bydel Stovner) i Oslo med postnummer 0986. Tokerudberget har adkomst via Fossumveien inn i Tokeruddalen. Den går som blindvei sørover fra Vestlisvingen. Tokerudberget ligger under 5 minutters gange fra Stovner Senter og t-banen på Stovner stasjon.
Tokerudberget består av 3 private boligsameier. Tokerudlia boligsameie (TB 1-21), Tokerudåsen boligsameie (TB 23-41) og Tokerudtoppen boligsameie (TB 2-20).
Tokerudberget 22-24 er adressen til Tokerudåsen barnehage og Tokerudtoppen barnehage. I Tokerudberget 24B ligger Stovnerbakken barnehage midlertidig plassert.
Kenilworth Road Stadium
Kenilworth Road Stadium et fotballstadion i Luton, Bedfordshire, England og er hjemmebane for Luton Town FC. Stadionet ligger ved gaten med samme navn og har en kapasitet på 10 240 sitteplasser fordelt på fire tribuneseksjoner som heter Main Stand, Kenilworth Road End, Executive Stand og Oak Road Stand. Tilskuerrekorden er på 30 069 og ble satt i FA-cupens sjette runde mellom Luton Town FC og Blackpool FC den 4. mars 1959.
Tokerudberget (Oslo)
De 3 sameiene har tilsammen 633 boliger.
Fuglesongen
Fuglesongen er den vestligste og største av Nordvestøyane, beliggende nord for Albert I Land på nordvest-pynten av Spitsbergen, Svalbard. Navnet kommer av det store antallet fugler som synger og lager mye ståk. Den vanligste fuglearten er alkekonge.
Øyas areal er 4,1 km², lengde ca 4 km og høyeste punkt Rotgangsfjellet på 387 moh. Øst for Fuglesongen ligger øyene Klovningen, Ytre Norskøya og Indre Norskøya. Sør for sundet Fair-Haven ligger Fugløya.
Like nord for Fuglesongen ligger den lille Örnenøya, oppkalt etter Andrées ballong Örnen. En km nord for denne igjen ligger to sunkne øyer – skjærene Fuglebåane. Omkring 5-10 km lengre øst er muningen av Raudfjorden, mens Nordvestøyane ligger rundt det knapt 5 x 5 km store havstykket Fair-Haven.
Området er en del av Nordvest-Spitsbergen nasjonalpark. Det ble kartlagt under Den norske Nordhavsekspedisjon 1876–78, hvor professor Georg Ossian Sars var med.
Eduard von Steiger
Eduard von Steiger (født 2. juli 1881 i Langnau im Emmental i Sveits, død 10. februar 1962) var en sveitsisk politiker og medlem av Forbundsrådet mellom 1940 og 1951.
von Steiger ble valgt inn som medlem av Forbundsrådet den 10. desember 1940 og han forlot dette embetet den 31. desember 1951. I von Steigers tid i embetet hadde han ansvaret for justis- og politidepartementet og han var president for den sveitsiske konføderasjonen i to omganger i 1945 og 1951.
Audie Murphy
Audie Leon Murphy (født 20. juni 1925 i Texas, død 28. mai 1971 i Virginia) var en amerikansk soldat som kjempet under andre verdenskrig og senere ble skuespiller.
Murphy er kjent for å være den høyest dekorerte soldaten i den amerikanske hæren under andre verdenskrig, der han på tre år fikk 38 medaljer, hvorav 32 er amerikanske, fem er franske og én belgisk. Skuespillerkarrieren trakte seg over 21 år og omfattet roller i blant annet westernfilmer. Murphy spilte også seg selv i To Hell and Back fra 1955, en filmatisering av hans egen selvbiografi med samme navn som kom i 1949.
Constant Fornerod
Constant Fornerod (født 30. mai 1819 i Avenches i Sveits, død 27. november 1899) var en sveitsisk politiker og et medlem av Forbundsrådet mellom 1855 og 1867.
Fornerod ble valgt inn som medlem av Forbundsrådet den 11. juli 1855, som representant for kantonen Vaud. Han var representant til 31. oktober 1867. Fornerod var tilknyttet Det frie demokratiske partiet. I hans periode i Forbundsrådet hadde han ansvaret for flere departementer, blant disse er:
Hjertingpram
Hjertingpram er en relativ «ny» dansk båttype fra den siste halvdelen av 1800-tallet basert på den nordamerikanske dory, en flatbunnet fiskebåt fra torskefisket på fiskebankene rundt Newfoundland. Den ble populært på Vesterhavskysten med dens langgrunne sandstrendene og store områder med grunne dybde med til dels røft væromslag.
Vesterhavskysten
Jylland har en langstrakte kyststrekning mot den værbitre Nordsjøen der de geografiske forholdene er barsk med langgrunne sandstrender som lå åpen mot havet med jevne tiltagende dybde, sterk strøm og store lukkede sjøområder som Ringkøbing Fjord og Fanø bugt. Flere steder har langstrakte rev som en båt kan grunnstøttet på.
Manglende ressurser, dårlig avsetningsforhold omkring de få inntektskilder som fiskeriet og knapphet på penger avverget innføringen av nyere fiskebåter ved slutten av 1800-tallet. Inn i 1900-tallet var ulike båttyper tatt i bruk, det eneste felles for dem var at de var billig og enkelt.
Hjertingprammen
Hjertingprammen var opprinnelig en dory tilpasset de lokale forholdene av båtbygger Kristian Thomsen som hadde sett disse båtene på Newfoundland og lært seg hvordan å bygge nye båter basert på denne båttypen. De ble videreført av båtbyggeren A.L. Jensen etter 1898 som sammen med sine sønner bygget et stort antall prammer.
De er lett gjenkjennelig med det karakteristiske smale og dype akterspeilet samt en spiss forstavn og klinkbygde sider holdt opp med kraftige kneer forbindet til spantene på et kravellbygde bunn. De har et spring i skroget og har påmonterte stevnror samt et senkesverd som forminsket avdriften under seilas. Forut er en mast satt gjennom den forreste toften med et luggerseil med to stanger.
Den kunne håndtere hard sjø med få problemer og er meget lett å rigge til og seile med for to personer om bord. Den er fremdeles i produksjon, men i glassfiber.
Horatio Nelson
Horatio Nelson, 1. vicomte Nelson, (født 29. september 1758 i landsbyen Burnham Thorpe i Norfolk i England, død 21. oktober 1805) var en britisk admiral som er berømt for innsatsen sin i Napoleonskrigene, og da spesielt slaget ved Trafalgar, hvor han mistet livet, men hvor store deler av den fransk-spanske flåten ble ødelagt.
Nelson brøt med tradisjonell taktikk ved å trenge gjennom fiendens linjer, et klart eksempel på det er hans taktikk for slaget ved Trafalgar. Nelson var kjent for sin evne til å få frem det beste i sine underordnede, så mye at det ble benevnt som «the Nelson touch» (Nelsons håndlag). Nelsons innsats i Napoleonskrigene og hans heroiske fremtoning som en en-armet, en-øyd patriot bidro til at han ble sett opp til og dyrket.
Nelson ble gift i 1787, men innledet allikevel en romanse i 1798 med Emma, Lady Hamilton, hustru til William Hamilton, den britiske ambassadøren i Napoli, en affære som vedvarte til Nelsons død. Emma fulgte med Nelson tilbake til England og levde åpenlyst med han, de fikk også en datter sammen, Horatia. Det var offentlighetens kjennskap til affæren som fikk admiralitetet til å gi Nelson fornyet sjøtjeneste. Ved sin død i 1805 var Nelson en nasjonalhelt og han fikk en statsbegravelse i St. Paul's Cathedral. Admiral Nelson er udødeliggjort ved en rekke monumenter, mest kjent er det som står midt på Trafalgar Square.